sagorsarker/bangla-wikipedia huggingface dataset:
ফুটবল ক্লাব সিউল

ফুটবল ক্লাব সিউল (, ; সাধারণত এফসি সিউল এবং সংক্ষেপে সিউল নামে পরিচিত) হচ্ছে সিউল ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ১৯৮৩ সালের ২২শে ডিসেম্বর তারিখে "লাকি-গোল্ডস্টার ফুটবল ক্লাব" নামে প্রতিষ্ঠিত হয়েছে। ৬৬,৭০৪ ধারণক্ষমতাবিশিষ্ট সিউল বিশ্বকাপ স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় আন ইক-সু এবং সভাপতির দায়িত্ব পালন করছেন হুহ তে-সু। বর্তমানে স্পেনীয় মধ্যমাঠের খেলোয়াড় অসমার ইবানিয়েস বারবা এই ক্লাবের অধিনায়কের দায়িত্ব পালন করছেন। 
ঘরোয়া ফুটবলে, সিউল এপর্যন্ত ১২টি শিরোপা জয়লাভ করেছে; যার মধ্যে ছয়টি কে লিগ ১ এবং দুইটি কোরীয় এফএ কাপ শিরোপা রয়েছে। গো ইয়ো-হান, অসমার ইবানিয়েস বারবা, দেজান দামিয়ানোভিচ, পার্ক চু-ইয়াং এবং জং জো-গুর মতো খেলোয়াড়গণ সিউলের জার্সি গায়ে মাঠ কাঁপিয়েছেন।
১৯৮৪ মৌসুমে সিউল প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগে অংশগ্রহণ করতে সক্ষম হয়েছিল। ১৯৮৪ সালের সালের ৩১শে মার্চ তারিখে, কে লিগে ক্লাব ইতিহাসে নিজেদের প্রথম ম্যাচে পার্ক সে-হাকের অধীনে সিউল হালেলুইয়াহের বিরুদ্ধে ১–০ গোলের ব্যবধানে জয়লাভ করেছিল। ১৯৮৪ কে লিগে সিউল ৫টি জয় এবং ৩টি ড্রয়ে সর্বমোট ১৯ পয়েন্ট অর্জন করে সামগ্রিক পয়েন্ট তালিকায় ৫ম স্থান অর্জন করেছিল।
শুভঙ্কর বন্দ্যোপাধ্যায়

পণ্ডিত শুভঙ্কর বন্দ্যোপাধ্যায় (২০ আগস্ট ১৯৬৬ - ২৪ আগস্ট ২০২১) ছিলেন প্রখ্যাত ভারতীয় বাঙালি সঙ্গীতজ্ঞ। তিনি হিন্দুস্তানি শাস্ত্রীয় সংগীতের ফারুকাবাদ ঐতিহ্য তথা ঘরানার সংগতিয়া বা তবলাবাদক ছিলেন। 
শুভঙ্কর বন্দ্যোপাধ্যায়ের জন্ম ১৯৬৬ খ্রিস্টাব্দের ২০ আগস্ট কলকাতায়। অতি অল্প বয়সেই তার সঙ্গীতের প্রতি আগ্রহ জন্মেছিল। তার সেই প্রেরণার উৎস ছিলেন গায়িকা ও গীতিকার মাতা কাজলরেখা বন্দ্যোপাধ্যায় যিনি সুচিত্রা মিত্র ও সুকৃতি সেনের ছাত্রী ছিলেন। তিনি শারীরিক প্রতিবন্ধকতার মধ্যেও নিজের শিল্পীসত্তা অটুট রেখে সন্তানের প্রতিভা বিকাশে সহায়তা করেন। উস্তাদ জাকির হুসেনের সঙ্গে তাদের পারিবারিক সখ্যতা ছিল। তার সঙ্গীতের প্রাথমিক তালিম হয় বারাণসী ঐতিহ্যের পণ্ডিত মানিক দাসের কাছে। তারপর শিক্ষা নেন ফারুকাবাদ ঘরানার উস্তাদ কেরামতুল্লা খাঁ সাহেবের শিষ্য পণ্ডিত স্বপন শিবের কাছে।
পণ্ডিত শুভঙ্কর বন্দ্যোপাধ্যায় দেশে-বিদেশে বহু অনুষ্ঠানে নামী শিল্পীদের সঙ্গে যোগ্য সঙ্গত করে প্রশংসা ও খ্যাতি অর্জন করেন। বাজিয়েছেন পণ্ডিত হরিপ্রসাদ চৌরাসিয়া, পণ্ডিত রবিশঙ্কর, শিবকুমার শর্মা, আমজাদ আলি খান, এম বালমুরলীকৃষ্ণ, বিরজু মহারাজ, উস্তাদ রশিদ খানের সঙ্গে। তার একক পরিবেশনাও ছিল বহু অনুষ্ঠানে। বর্তমান প্রজন্মের তবলিয়াদের মধ্যে তিনি স্বতন্ত্র স্থান অধিকার করে নিয়েছিলেন।
অগণিত ছাত্রছাত্রীদের কাছে শিক্ষক হিসাবে জনপ্রিয় ছিলেন তিনি।
১৯৯৮ খ্রিস্টাব্দে পণ্ডিত শুভঙ্কর বন্দ্যোপাধ্যায়ের মা কাজলরেখা দেবী প্রয়াত হন। মায়ের নামে কলকাতায় গড়ে তোলেন 'কাজলরেখা মিউজিক ফাউন্ডেশন'।
পণ্ডিত শুভঙ্কর বন্দ্যোপাধ্যায় ২০২১ খ্রিস্টাব্দের জুন মাসে করোনায় আক্রান্ত হন, যদিও তিনি করোনার ভ্যাকসিনের দুটি ডোজ নিয়েছিলেন। দু-মাস তিনি কলকাতার এক নামী সুপার স্পেশালিটি হাসপাতালে ভর্তি ছিলেন। শারীরিক অবস্থার অবনতি হলে তাকে একমো সাপোর্টে রাখা হয়েছিল। কিন্তু ২৫ আগস্ট বুধবার দুপুরে তিনি শেষ নিঃশ্বাস ত্যাগ করেন। তার স্ত্রী হলেন নিবেদিতা বন্দ্যোপাধ্যায়। তাদের এক পুত্র আর্চিক এবং এক কন্যা হলেন আহিরী।
গেতানেহ কেবেদে

গেতানেহ কেবেদে গেবেতো ( ; জন্ম ২ এপ্রিল ১৯৯২) একজন ইথিওপীয় পেশাদার ফুটবলার, যিনি ইথিওপীয় প্রিমিয়ার লিগ ক্লাব ফাসিল কেনেমার হয়ে স্ট্রাইকার হিসেবে খেলেন।
গেতানেহ ইথিওপিয়ার আদ্দিস আবাবায় জন্মগ্রহণ করেন। তিনি ডেবুব পুলিশ দিয়ে তার ক্লাব ক্যারিয়ার শুরু করেন, যার আগে তিনি দেদেবিতে চলে আসেন। তিনি ২০১৩ ইথিওপীয় প্রিমিয়ার লিগের সর্বোচ্চ রান সংগ্রাহক ছিলেন। ১৯ জুলাই ২০১৩-এ ঘোষণা করা হয় যে গেতানেহ বিডভেস্ট উইটসের সাথে একটি পরীক্ষায় সফল হয়েছেন এবং দলের সাথে তিন বছরের চুক্তি স্বাক্ষর করেছেন। ২০১৬ সালের সেপ্টেম্বরে তিনি তার পুরানো ক্লাব দেদেবিতেতে যোগ দেন। ১৪ আগস্ট ২০১৮-এ, ২৯-বারের লিগ চ্যাম্পিয়ন সেন্ট জর্জ ঘোষণা করেছিল যে তারা গেতানেহকে দুই বছরের চুক্তিতে স্বাক্ষর করিয়েছেন।
ব্লু মুন (মহাকাশযান)

ব্লু মুন হল চন্দ্র পৃষ্ঠে অবতরণকারীদের একটি পরিবার এবং তাদের সংশ্লিষ্ট অবকাঠামো, যা চাঁদে মানুষ ও পণ্যসম্ভার বহন করার উদ্দেশ্যে তৈরি করা হয়েছে। বর্তমানে ব্লু অরিজিনের নেতৃত্বে একটি কনসোর্টিয়াম দ্বারা বিকাশাধীন, এই কনসোর্টিয়ামে ব্লু অরিজিন ছাড়াও লকহিড মার্টিন, ড্রেপার, বোয়িং, অ্যাস্ট্রোবোটিক ও হানিবি রোবোটিক্স রয়েছে। ব্লু মুনের দুটি সংস্করণ তৈরি করা হচ্ছে: ২০২৪ সালে চাঁদে অবতরণের পরিকল্পনা সহ একটি রোবোটিক ল্যান্ডার এবং ২০২৯ সালে নাসা আর্টেমিস-৫ অভিযানের জন্য চন্দ্র পৃষ্ঠে চারজন নভোচারীর দলকে অবতরণের পরিকল্পনা সহ একটি বৃহত্তর মনুষ্যবাহী ল্যান্ডার।
ঘর ভাঙ্গা সংসার

ঘর ভাঙ্গা সংসার ২০২৩ সালের বাংলাদেশী চলচ্চিত্র। পরিচালনা করেছেন মনতাজুর রহমান আকবর। লিখেছেন ছটকু আহমেদ। অনুপম ফিল্মস ইন্টারন্যাশনাল এর ব্যানারে প্রযোজনা ও পরিবেশনা করেছেন মোঃ আনোয়ার হোসেন। এতে অভিনয় করেছেন ডিপজল, শিরিন শিলা, আঁচল।
১ সেপ্টেম্বর ২০২৩, ৩০ টি হলে মুক্তি পায়।
আমিনুল হক বাদশা

আমিনুল হক বাদশা বা খন্দকার আমিনুল হক বাদশা (১৯৪৪–২০১৫) শেখ মুজিবুর রহমানের প্রথম প্রেস সচিব, মুক্তিযুদ্ধের সংগঠক, স্বাধীন বাংলা বেতার কেন্দ্রের অন্যতম প্রতিষ্ঠাতা, সাংবাদিক এবং গ্রন্থকার। প্রখ্যাত অভিনেতা রাজু আহমেদ, বাদশা’র অগ্রজ ছিলেন, যিনি ১৯৭২ সালে একটি হত্যাকাণ্ডের শিকার হন। আমিনুল তার ভাইয়ের লাশ নিয়ে বঙ্গবন্ধুর কাছে যান এবং এ হত্যার বিচার চান।
আমিনুল হক ১৯৪৪ সালের ২৪ অক্টোবর কুষ্টিয়ার এক সাংস্কৃতিক পরিবারে জন্মগ্রহণ করেন। আমিনুলের বাবা খন্দকার লুৎফল হক রাজশাহী বেতারে নিবন্ধিত উচ্চাঙ্গ সঙ্গীতশিল্পী এবং নাট্যশিল্পী ছিলেন। আমিনুল হক ১৯৬২ সালে কুষ্টিয়া সরকারি কলেজে অধ্যায়নকালে কলেজের জিএস-এর দায়িত্ব পালন করেছিলেন। ঢাকা বিশ্ববিদ্যালয় থেকে সমাজবিজ্ঞানে এমএ করেন। পাকিস্তানী সামরিকজান্তা আইয়ুব খানের সময়ে ছাত্র রাজনীতি তথা ছাত্রলীগের রাজনীতিতে জড়িত থাকার কারণে বিভিন্ন সময়ে আমিনুলকে কারাবরণ করতে হয়। আমিনুল তৎকালীন ছাত্রলীগের সাংগঠনিক সম্পাদক ছিলেন।
আমিনুল স্বাধীন বাংলা বেতার কেন্দ্রের একজন প্রতিষ্ঠাতা এবং কর্মী ছিলেন। আমিনুল মুজিবনগর বাংলাদেশ মিশনের বহিঃপ্রচার বিভাগের সম্পাদক নিয়োজিত ছিলেন।
১৯৬৯ সালের আগরতলা ষড়যন্ত্র মামলা থেকে শেখ মুজিবুর রহমান মুক্তি পাবার পর আমিনুল তার প্রেস সচিব নিযুক্ত হন। ৭ই মার্চের ভাষণের সময়ে শেখ মুজিবুরের পাশে অন্যান্য ছাত্রনেতাদের সাথে আমিনুলও মঞ্চে ছিলেন। ৭৫’র এর পরে আমিনুল দেশ ছাড়তে বাধ্য হন। সেখান থেকে তিনি ভারত ও ইংল্যান্ডের বিভিন্ন সংবাদমাধ্যমের সংবাদদাতা হিসেবে কাজ করেছেন। এছাড়া আমিনুল এটিএন বাংলার যুক্তরাষ্ট্র শাখায় দীর্ঘদিন কাজ করেছেন।
১০ ফেব্রুয়ারী ২০১৫ আমিনুল হক ৬৯ বছর বয়সে লন্ডনে ইন্তেকাল করেন। ১৩ ফেব্রুয়ারী সেখানকার ব্রিকলেন জামে মসজিদে আমিনুলের প্রথম জানাজা এবং নাগরিক শোকসভা অনুষ্ঠিত হয়। পরে বাংলাদেশ বিমানের একটি ফ্লাইটে তার মরদেহ দেশে আনা হয়।)
প্রখ্যাত লন্ডন প্রবাসী সাংবাদিক আবদুল গাফফার চৌধুরী এ প্রসঙ্গে বলেন
সানিয়াজান নদী

সানিয়াজান নদীটি প্রবাহিত হয়েছে কোচবিহার জেলার মেখলীগঞ্জ মহকুমার মধ্য দিয়ে। সানিয়াজান শব্দটিতে দুটি দল আছে। একটি সানিয়া, অপরটি জান। সানিয়া+জান = সানিয়াজান। আরবী’তে ‘সানিয়া’ মানে দ্বিতীয়া, আর ‘জান’ মানে দৈবজ্ঞ, পাণ, বা রাগরাগিনীর প্রধান সুর। লোকজ অর্থ দাঁড়ায় দ্বিতীয়া প্রাণ। অর্থাৎ এই নদীর দুই তীরের মানুষেরা নদী থেকে জীবিকা নির্বাহ করে থাকবেন। যার জন্য ব্যাঞ্জনার্থে দ্বিতীয় প্রাণ হতে পারে। কারণ এই এলাকায় আগে মুসলিম সমাজের বসবাস ছিল এবং দেশভাগের সময় স্থানান্তরিত হলেও এখনও অনেক মুসলিম পরিবার এখনো বর্তমান। আবার অন্যদিকে এই এলাকায় রাজবংশী জনজাতির বসবাস অধিক। আঞ্চলিক এলাকায় নদীটিকে আবার সেনিয়াজান নামেও পরিচিত হয়ে থাকে। ‘সানিয়া’/‘সেনিয়া’ নামে রাজবংশী ভাষায় একটি শব্দ আছে। ‘সেনিয়া’ হল ‘পাঠের তৈরি একটি অংশ, যা জলে ডুবিয়ে আবার কিছুটা জল চেপে নিয়ে রাজবংশী সমাজের মহিলারা মাটির ঘরবাড়ি মোছেন (লেপন করা)। আর ‘জান’ হল জলবাচক শব্দ।  ‘জান’ মানে জরি, বা ছোট নদীর প্রবাহ। এই লোকজ অর্থ ধরে নদীটির বৈশিষ্ট্য খুব সহজেই অনুমান করা যায়। কারণ এই ‘সানিয়া’ নামক ঘর মোছার সামগ্রীতে যেমন বেশি জল থাকে না, তেমনি এই নদীতেও সারাবছর জল থাকে না, এই নদী বর্যার সময় ফুলে ফেপে ওঠে আবার বাকি সময় এই নদীতে স্থানীয় নদী তিরোবর্তী মানুষজন  বোরো ধান চাষ করে থাকেন। বর্ষা বাদে অন্য সময়ে নদীতে হাটুজল থাকার কারণে লোকজন হাটুজল পাড় করেই এপাড় থেকে ওপাড় যেতে পারেন।  
এই নদীর উৎস নিয়ে একটু মত পার্থক্য আছে, কারণ চ্যাংরাবান্ধা থেকে ময়নাগুড়ি পাকারাস্তার পাশেই বালাসন সেতুর ভাটিতে রেলব্রীজের পরে পুল কুরা আছে, সেখান থেকে একটি স্রোতধারা প্রবাহিত হয়েছে। এই বালাসন সেতু থেকে পুলকুড়া পর্যন্ত এই স্রোতের নাম আবার ঘিস নদী, বালাসনের জল এই নদী হয়ে পুলকুড়ায় পড়ে, তারপর সানিয়াজান নাম নিয়ে প্রবাহিত হয়েছে। আবার ময়নাগুড়ি রোড এলাকার ভাটিতে হারমতির পরে ফাসলুং কুড়া, এখান থেকে খট্টিমারি নামে একটি নালা প্রবাহিত হয়েছে, যা ভোটপাট্টি থেকে খট্টিমারি রাস্তার সেতু পার হয়ে হেলাপাকড়ীর কাঊয়ার ঠোট এলাকায় এসে পুলকুড়ার (সানিয়াজান নাম নিয়ে) সেই স্রোতের সাথে মিশে একসাথে প্রবাহিত হয়েছে। এই প্রবাহ জলপাইগুড়ি জেলা থেকে কোচবিহার জেলার মেখলীগঞ্জ মহকুরার মধ্য দিয়ে প্রবাহিত হয়ে বাংলাদেশে প্রবেশ করেছে। এই নদীতে বিভিন্ন সময়ে বিভিন্ন পূজা পার্বণ হয়েছে থেকে। যেমন – মাধরবাড়িতে গঙ্গা পূজা। কলোনীতে চৈতা দেবী, বা বাসন্তী দেবীর মেলা অনুষ্ঠিত হয়।সানিয়াজান নদীর শাখা নদী : সানিয়াজান নদীর প্রবাহ পথে অনেক ছোট ছোট নদ-নদী-নালা এসে যুক্ত হয়েছে, এদের মধ্যে অনেক নদ-নদীর চিহ্নমাত্র অবশিষ্ঠ আছে। স্রোত প্রবাহ কেবল বর্ষার সময় বোঝা যায়, বাকি সময় শুকনো জমির মতো হয়ে থাকে। তাতে বিভিন্ন কৃষিজ সম্পদ উৎপন্ন হয়। যেমন – বোরো ধান। এই নদীর বিভিন্ন  শাখা নদীগুলি হল – পাইলা ভাসা, শিঙ্গিমারি, খুকশিয়া, সতী ইত্যাদি।
আদম সেনা

আদম সেনা ছিল একটি ভারতীয় বেসরকারী সংস্থা এবং পরবর্তীকালে একটি রাজনৈতিক দল যা তৎকালীন নায়েব ইমাম এবং জামা মসজিদের বর্তমান শাহী ইমাম সৈয়দ আহমেদ বুখারি কর্তৃক প্রতিষ্ঠিত হয়েছিল।১৯৮৬ সালের ১৫ জুন তারিখে ভারতের দিল্লিতে দলটি প্রতিষ্ঠিত হয়েছিল। তৎকালীন প্রতিমন্ত্রী অরুণ নেহরু এতে সমর্থন দিয়েছিলেন। এটি প্রতিষ্ঠিত হয়েছিল শিবসেনা এবং বজরং দলের মতাদর্শের বিরুদ্ধে লড়াই করার জন্য এবং মুসলমানদের সমর্থন করার জন্য। আদম সেনা অটল বিহার বাজপেয়ীর পক্ষে ভোট সমর্থন করেছিল।
জলপাইগুড়ি ইনস্টিটিউট অফ টেকনোলজি

জলপাইগুড়ি ইনস্টিটিউট অফ টেকনোলজি () ২০১৫ সালে প্রতিষ্ঠিত, এটি একটি স্ব-অর্থায়নকৃত পলিটেকনিক কলেজ যা পশ্চিমবঙ্গের, জলপাইগুড়ি জেলার, রানিনগরে অবস্থিত।
এই পলিটেকনিক কলেজটি পশ্চিমবঙ্গ রাজ্য কারিগরী ও বৃত্তিমূলক শিক্ষা এবং দক্ষতা উন্নয়ন সংসদ(WBSCTE)-এর দ্বারা অনুমোদিত। এবং সর্ব ভারতীয় কারিগরি শিক্ষা পরিষদ(AICTE) দ্বারা স্বীকৃত। এই পলিটেকনিক কলেজটিতে চারটি শাখায় ডিপ্লোমা ইঞ্জিনিয়ারিং কোর্সে শিক্ষা প্রদান করা হয়।২০২৩-২৪ শিক্ষাবর্ষে এই কলেজের বর্তমান নাম 'আইএমপিএস পলিটেকনিক কলেজ' থেকে পরিবর্তন করে 'জলপাইগুড়ি ইনস্টিটিউট অফ টেকনোলজি' করা হয়েছে।
গোয়াংজু ফুটবল ক্লাব

গোয়াংজু ফুটবল ক্লাব (, ; সাধারণত গোয়াংজু এফসি এবং সংক্ষেপে গোয়াংজু নামে পরিচিত) হচ্ছে গোয়াংজু ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ২০১০ সালে প্রতিষ্ঠিত হয়েছে। ১০,০০৭ ধারণক্ষমতাবিশিষ্ট গোয়াংজু ফুটবল স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় লি জুং-হিও এবং সভাপতির দায়িত্ব পালন করছেন গোয়াংজুর মেয়র। বর্তমানে দক্ষিণ কোরীয় রক্ষণভাগের খেলোয়াড় আন ইয়াং-কিউ এই ক্লাবের অধিনায়কের দায়িত্ব পালন করছেন। গোয়াংজু হচ্ছে কে লিগ ২-এর বর্তমান চ্যাম্পিয়ন, যারা ২০২২ মৌসুমে ক্লাবের ইতিহাসে ২য় বারের মতো শিরোপা জয়লাভ করেছিল।
ঘরোয়া ফুটবলে, গোয়াংজু এপর্যন্ত ২টি শিরোপা জয়লাভ করেছে। ইয়ো রোম, লি এউ-দেউম, সং সুং-মিন, ফেলিপে সিলভা এবং কিম হো-নামের মতো খেলোয়াড়গণ গোয়াংজুর জার্সি গায়ে মাঠ কাঁপিয়েছেন।
২০১১ মৌসুমে গোয়াংজু প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগে অংশগ্রহণ করতে সক্ষম হয়েছিল। ২০১১ সালের সালের ৫ই মার্চ তারিখে, কে লিগে ক্লাব ইতিহাসে নিজেদের প্রথম ম্যাচে চোই মান-হির অধীনে গোয়াংজু দেগুর বিরুদ্ধে ৩–২ গোলের ব্যবধানে জয়লাভ করেছিল। ২০১১ কে লিগে গোয়াংজু ৯টি জয় এবং ৮টি ড্রয়ে সর্বমোট ৩৫ পয়েন্ট অর্জন করে সামগ্রিক পয়েন্ট তালিকায় ১১তম স্থান অর্জন করেছিল, যেখানে লি সুং-গি ৮টি গোল করে লিগে গোয়াংজুর হয়ে সর্বোচ্চ গোলদাতা হয়েছিলেন।
উহান থ্রি টাউনস ফুটবল ক্লাব

উহান থ্রি টাউনস ফুটবল ক্লাব () হল একটি পেশাদার ফুটবল ক্লাব যেটি বর্তমানে চাইনিজ ফুটবল অ্যাসোসিয়েশন (সিএফএ) এর লাইসেন্সের অধীনে চাইনিজ সুপার লিগে অংশগ্রহণ করে। ক্লাবটি উহান, হুপেইতে অবস্থিত এবং তাদের হোম স্টেডিয়াম হল উহান স্পোর্টস সেন্টার, যেখানে বসার ক্ষমতা ৫৪,০০০।
২৪তম বিশ্ব স্কাউট জাম্বুরি

২৪তম বিশ্ব স্কাউট জাম্বুরি এটি ২২ জুলাই থেকে ২ আগস্ট ২০১৯ সাল পর্যন্ত পশ্চিম ভার্জিনিয়ার সামিট বেচটেল ফ্যামিলি ন্যাশনাল স্কাউট রিজার্ভে অনুষ্ঠিত হয়েছিল। আয়োজকদের দায়িত্ব বয় স্কাউটস অফ আমেরিকা স্কাউটস কানাডা এবং অ্যাসোসিয়েশন ডি স্কাউটস ডি মেক্সিকোর মধ্যে ভাগ করা হয়েছিল। থিম ছিল "আনলক এ নিউ ওয়ার্ল্ড"। ১৫২ দেশ থেকে ৪০,০০০ স্কাউট এবং স্কাউট লিডার স্কাউট অংশগ্রহণ করেছিল।
পার্সি টাউ

পার্সি মুজি টাউ (; জন্ম: ১৩ মে ১৯৯৪; পার্সি টাউ নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং দক্ষিণ আফ্রিকা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
পার্সি ২০১৫ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৩২ ম্যাচে ১৩টি গোল করেছেন।
পার্সি মুজি টাউ ১৯৯৪ সালের ১৩ই মে তারিখে দক্ষিণ আফ্রিকার লেডিব্র্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
এসএফআই রাজস্থান

এসএফআই রাজস্থান হল ভারতের ছাত্র ফেডারেশনের রাজ্য কমিটি (রাজ্য শাখা)
(এসএফআই) রাজস্থান রাজ্যে কর্মরত।
.কেআই

.কেআই হল কিরিবাসের জন্য ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটি ১৯৯৫ সালে যাত্রা শুরু করে।
হাতিরঝিল–ডেমরা এক্সপ্রেসওয়ে

হাতিরঝিল–ডেমরা এক্সপ্রেসওয়ে হলো বাংলাদেশের ঢাকা বিভাগে অবস্থিত বিশিষ্ট একটি আঞ্চলিক মহাসড়ক।
হাতিরঝিল থেকে ডেমরা পর্যন্ত এই সড়কটির নির্মাণকাজ শুরু হয় ২০০৩ সালে। দুই লেনের রাস্তাটি ব্যয়ে সম্পন্ন হতে ১২ বছর সময় লেগেছে।
ঢাকা থেকে যানবাহন যাত্রাবাড়ী-কাঁচপুর মহাসড়ক ব্যবহার করে দক্ষিণাঞ্চলের চট্টগ্রাম শহরে পৌঁছায়। এই একটি রাস্তার উপর নির্ভরতা কমাতে সরকার ২০১৫ সালে হাতিরঝিল–ডেমরা সড়কটিকে একটি এক্সপ্রেসওয়েতে রূপান্তর করার পরিকল্পনা করে যার মাধ্যমে এন১ ও এন২-তে প্রবেশ করা সম্ভব হবে। প্রকল্পে বর্তমান সড়কটিকে চার লেনের মহাসড়কে রূপান্তরের পরিকল্পনা করা হয়। ২০১৮ সালে এই মহাসড়ক প্রশস্তকরণ প্রকল্পের জন্য ঠিকাদার নিয়োগের প্রক্রিয়া শুরু হয়। কিন্তু ঠিকাদার নিয়োগে আইনি জটিলতায় প্রকল্পটি আটকে যায়। প্রকল্পটি ২০২০ সালে সরকারি–বেসরকারি অংশীদারিত্বে দেওয়ার পরিকল্পনা করা হয়। পরবর্তী বছরে সরকার প্রকল্পটি চায়না কমিউনিকেশনস কনস্ট্রাকশন কোম্পানি ও চায়না রোড অ্যান্ড ব্রিজ কর্পোরেশনকে প্রদান করে। ৯ জানুয়ারি ২০২২ সালে প্রকল্প বাস্তবায়নের জন্য জাতীয় অর্থনৈতিক পরিষদের নির্বাহী কমিটির সভায় অনুমোদন করা হয়। সড়কটিকে এক্সপ্রেসওয়েতে রূপান্তরের জন্য বরাদ্দ করা হয়েছে। প্রকল্পের তারিখ নির্ধারণ করা হয়েছে ২০২৬ সালে। পরিকল্পনা অনুযায়ী, এক্সপ্রেসওয়েটি রামপুরা খালের মধ্য দিয়ে বনশ্রীর দিকে যাবে, কিন্তু ঢাকা উত্তর সিটি কর্পোরেশন ২০২৩ সালে আপত্তি উত্থাপন করে জানিয়েছিলো যে যদি রামপুরা খালের বাঁধ ঘেঁষে এক্সপ্রেসওয়ের থাম তৈরি করা হয় তাহলে খালের স্বাভাবিক প্রবাহ ব্যাহত হবে। তবে সড়ক পরিবহন ও মহাসড়ক বিভাগ আলোচনা ও সমন্বয়ের মাধ্যমে কাজ চলবে বলে জানিয়েছে।
.কেএম

.কেএম হল কোমোরোসের জন্য ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটির নিবন্ধন সরাসরি দ্বিতীয় স্তরে প্রযোজ্য।
রমনীলাল কিরচাঁদ গান্ধী

রমনীলাল কিরচাঁদ গান্ধী (১৮ জানুয়ারী ১৯২৯ - ৪ জুন ২০০৩) ছিলেন একজন ভারতীয় শিশু শল্য চিকিৎসক, চিকিৎসা শিক্ষাবিদ, লেখক এবং অ্যাসোসিয়েশন অফ সার্জনস অফ ইন্ডিয়ার সভাপতি।
রমনীলাল ১৯২৯ সালের ১৮ জানুয়ারী ভারতের গুজরাট রাজ্যের ওয়াঙ্কানেরের খানপারে একটি সাধারণ জৈন পরিবারে জন্মগ্রহণ করেন। তিনি রাজকোট থেকে বিদ্যালয়ের পড়া শেষ করেন। এরপর মুম্বাই-এর কিং এডওয়ার্ড মেমোরিয়াল হাসপাতাল এবং শেঠ গোরধনদাস সুন্দরদাস মেডিকেল কলেজ থেকে চিকিৎসা বিজ্ঞানে স্নাতক হন। এই পরীক্ষায় তিনি প্রথম স্থান অধিকার করেন। চিকিৎসক হিসাবে কাজ করার সময় তিনি একই ইনস্টিটিউট থেকে শিশু শল্য চিকিৎসায় স্নাতকোত্তর করেন।
রমনীলাল অ্যাসোসিয়েশন অফ সার্জন অফ ইন্ডিয়ার সভাপতি ছিলেন। তিনি ১৯৬৫ থেকে ১৯৮৯ সাল পর্যন্ত ইন্ডিয়ান জার্নাল অফ সার্জারি পত্রিকার সম্পাদকের ভূমিকাও পালন করেন। তিনি এডিনবার্গের রয়্যাল কলেজ অফ সার্জনস-এর সম্মানিত ফেলো ছিলেন। ১৯৮৩ সালে প্রকাশিত "জি.ডি. আধিয়ার্স অপারেটিভ সার্জারি অ্যান্ড ইন্সট্রুমেন্টস্" বইটির তিনি সহ-লেখক।
১৯৮৫ সালে ভারত সরকার রমনীলালকে চতুর্থ সর্বোচ্চ ভারতীয় অসামরিক সম্মান পদ্মশ্রী প্রদান করে।
তিনি ২০০৩ সলের ১৪ জুন ৭৪ বছর বয়সে মারা যান।
.কেপি

.কেপি হল উত্তর কোরিয়ার ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটি ২৪ সেপ্টেম্বর ২০০৭ এ প্রতিষ্ঠা করা হয়েছিল
অ্যাডলফ মায়ার

অ্যাডলফ এডুয়ার্ড মায়ার (৯ আগস্ট ১৮৪৩ ২৫ ডিসেম্বর ১৯৪২) একজন জার্মান কৃষিবিদ ছিলেন যিনি তামাকের মোজাইক রোগ নিয়ে কাজ করেছেন যা টোবাকো মোজাইক ভাইরাস আবিষ্কারে গুরুত্বপূর্ণ ভূমিকা পালন করেছিল।
মায়ার ১৮৪৩ সালে ওল্ডেনবার্গের একটি হাই স্কুল শিক্ষকের পরিবারে জন্মগ্রহণ করেন। তার মা ছিলেন বিখ্যাত জার্মান রসায়নবিদ লিওপোল্ড গেমেলিনের কন্যা। ১৮৬০ থেকে ১৮৬২ সাল পর্যন্ত তিনি কার্লসরুয়ে প্রযুক্তি ইনস্টিটিউটে জীববিদ্যা, ভূতত্ত্ব এবং রসায়ন বিষয়ে অধ্যয়ন করেন। ১৮৬২ সালে তিনি হাইডেলবার্গ বিশ্ববিদ্যালয়ে ভর্তি হন, যেখানে ১৮৬৪ সালে তিনি জীববিজ্ঞানে পিএইচডিসহ সুমা কাম লড স্নাতকপ্রাপ্ত হন।
১৮৭৯ সালে, যখন মায়ার নেদারল্যান্ডসের ওয়াগেনিংজেনে কৃষি গবেষণা কেন্দ্রের পরিচালক পদে অধিষ্ঠিত ছিলেন, তখন ওলন্দাজ কৃষকরা তাকে এমন একটি অদ্ভুত রোগ নিয়ে গবেষণা করতে বলেছিলেন যা তামাক গাছকে আক্রান্ত করে। মায়ার ১৮৮৬ সালে এই রোগের উপর একটি গবেষণাপত্র প্রকাশ করেছিলেন, যাকে তিনি "তামাকের মোজাইক রোগ" নামে নামকরণ করেন এবং সেখানে তিনি এই রোগের লক্ষণগুলো বিস্তারিত বর্ণনা করেন। তিনি দেখিয়েছিলেন যে আক্রান্ত তামাক গাছের রসকে ইনোকুলাম হিসাবে সুস্থ গাছে সংক্রমিত করানোর মাধ্যমে এই রোগটি ছড়ানো যায়। সেই সময়ে মনে করা হতো যে এই রোগটি খুব ছোট ব্যাকটেরিয়া বা বিষাক্ত পদার্থ দ্বারা ছড়িয়ে পড়ে; তবে কয়েক বছর পর টোবাকো মোজাইক ভাইরাস (টিএমভি) কে এই রোগের প্রধান কারণ হিসেবে চিহ্নিত করা হয়েছিল।
মায়ার তামাক গাছের সংক্রমিত রসে ছত্রাক বা ব্যাকটেরিয়ার উপস্থিতি লক্ষ করার জন্য আলোক অণুবীক্ষণ যন্ত্র দিয়ে খুঁজার চেষ্টা করেছিলেন, তবুও তিনি কিছুই খুঁজে পাননি; যেহেতু ভাইরাস এতই ক্ষুদ্র যে তাদেরকে শুধুমাত্র আলোক অণুবীক্ষণ যন্ত্র দ্বারা শনাক্ত করা যায় না। মায়ার তখন এই সিদ্ধান্তে পৌঁছেন যে সংক্রামক অনুজীবটি এক ধরনের ব্যাকটেরিয়া। একইসাথে দাবি করেন যে তিনি বেশ কয়েকবার ফিল্টার পেপার ব্যবহার করে সংক্রমিত রস থেকে "পরিশ্রুত দ্রবণ" পেতে সক্ষম হয়েছেন যা ছিল তার ভ্রান্ত ধারণা। ১৮৯২ সালে দিমিত্রি আইভানোভস্কি এবং ১৮৯৮ সালে মার্টিনাস বাইয়েরিঙ্ক চেম্বারল্যান্ড ছাঁকনি দ্বারা পরিস্রাবণ পরীক্ষা করেছিলেন, যেখানে তারা দেখিয়েছিলেন যে টোবাকো মোজাইক রোগের সংক্রামক অনুজীবকে দ্রবণ থেকে পরিশ্রুত (ছাঁকন) করা সম্ভব নয়।
মার্টিনাস বাইয়েরিঙ্ক তামাকের মোজাইক রোগ সৃষ্টিকারী অণুজীবকে একটি নন-ব্যাকটেরিয়াল প্রকৃতি হিসেবে উল্লেখ করতে "ভাইরাস" শব্দটি ব্যবহার করেছিলেন। টোবাকো মোজাইক ভাইরাসটি ছিল প্রথম ভাইরাস যাকে ১৯৩৫ সালে প্রথম পৃথক করে কেলাসিত (স্ফটিক) করা হয়েছিল। যাইহোক, ভ্রান্ত ধারণা সত্ত্বেও, তামাকের মোজাইক রোগের উপর মায়ারের অগ্রগামী কাজ ভাইরাস আবিষ্কারের একটি গুরুত্বপূর্ণ পদক্ষেপ ছিল। এছাড়াও এটি জীববিজ্ঞানের অত্যন্ত গুরুত্বপূর্ণ শাখা ভাইরাসবিদ্যার ভিত্তি তৈরি করেছিল।
বাংলাদেশ জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড

বাংলাদেশ জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড হলো আন্তর্জাতিক জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড-এ বাংলাদেশের পক্ষে প্রতিযোগী প্রেরণের জন্য আয়োজিত একটি প্রতিযোগিতা। এটি পরিচালনা করে বাংলাদেশ জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড কমিটি।
বাংলাদেশ থেকে এই অলিম্পিয়াডে শীর্ষস্থান অর্জনের পর, ১৬তম আন্তর্জাতিক জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াডে বাংলাদেশ দুটি রৌপ্যপদক ও একটি ব্রোঞ্জপদক অর্জন করে। রৌপ্যজয়ী দুজন হলো: ঢাকা রেসিডেন্সিয়াল মডেল কলেজের শিক্ষার্থী আদনান বিন আলমগীর এবং আদমজী ক্যান্টনমেন্ট পাবলিক স্কুলের শিক্ষার্থী রিতম সরকার অয়ন। অন্যদিকে রাজশাহী কলেজের শিক্ষার্থী মো. বায়োজিদ বোস্তামি অর্জন করে ব্রোঞ্জ পদক।
বাংলাদেশ রসায়ন অলিম্পিয়াড

বাংলাদেশ রসায়ন অলিম্পিয়াড হলো আন্তর্জাতিক রসায়ন অলিম্পিয়াডে প্রতিযোগী পাঠানোর জন্য একটি জাতীয় রসায়ন বিষয়ক প্রতিযোগিতা। এর মাধ্যমে দেশে রসায়ন বিষয়ক শিক্ষায় আগ্রহ বৃদ্ধি ও আন্তর্জাতিক অঙ্গনে বাংলাদেশের প্রতিনিধিত্ব করা হয়। বাংলাদেশ রসায়ন সমিতি এটির আয়োজক। এটি কেবল উচ্চ মাধ্যমিক বা একাদশ ও দ্বাদশ শ্রেণি এবং এ লেভেলের শিক্ষার্থীদের জন্য আয়োজিত হয়।
বাংলাদেশ রসায়ন সমিতি ও বিভিন্ন বিশ্ববিদ্যালয়ের রসায়ন বিভাগের সহযোগিতায় এই প্রতিযোগিতাটি আয়োজিত হয়। ২০২৪ সাল পর্যন্ত ঢাকা বিশ্ববিদ্যালয় ও জগন্নাথ বিশ্ববিদ্যালয়ের রসায়ন বিভাগ প্রতিযোগী নির্বাচন ও প্রশিক্ষণ দিয়েছে। ২০২৫ সালে চট্টগ্রাম বিশ্ববিদ্যালয়ের রসায়ন বিভাগের সহযোগিতায় প্রতিযোগিতাটির ১৪তম আসর আয়োজিত হতে যাচ্ছে।
২০২২ সালে প্রথমবার ব্রোঞ্জপদক অর্জন করে বাংলাদেশ দল। ২০২৩ সালে, ৫৫তম আন্তর্জাতিক রসায়ন অলিম্পিয়াডে বাংলাদেশ থেকে বীরশ্রেষ্ঠ নূর মোহাম্মদ পাবলিক কলেজের শিক্ষার্থী অভিষেক মজুমদার ব্রোঞ্জ পদক লাভ করে।
বহরপুর উচ্চ বিদ্যালয়

<templatestyles src="Module:Infobox/styles.css"></templatestyles>
বহরপুর উচ্চ বিদ্যালয় একটি মাধ্যমিক বিদ্যালয় যা বহরপুর, বালিয়াকান্দি, রাজবাড়ী, বাংলাদেশে অবস্থিত। এটি ১৯৩৩ সালে প্রতিষ্ঠিত হয়েছিল। এর ইনস্টিটিউট কোড (ইআইআইএন) হল ১১৩২৬৩। প্রতিষ্ঠানটির এমপিও নম্বর ৩৩০১০৯১৩০১। এই বিদ্যালয়টি ম্যানেজিং কমিটি দ্বারা স্বাধীনভাবে পরিচালিত হয়।
বিশ্বমানব

বিশ্বমানব () হল সার্বজনীন মানুষের হিন্দু দার্শনিক ধারণাকে বোঝায়। এটি রবীন্দ্রনাথ ঠাকুরের মতো উল্লেখযোগ্য দার্শনিকদের কর্তৃক আলোচনা করা হয়েছে।
শরণাগতি

শরণাগতি ( ) বা প্রপত্তি () হলো বৈষ্ণবধর্মের ঐতিহ্যে ঈশ্বরের (নারায়ণ-কৃষ্ণ) কাছে সম্পূর্ণ আত্মসমর্পণের প্রক্রিয়া। রামানুজ ও চৈতন্য মহাপ্রভু দ্বারা প্রতিষ্ঠিত গৌড়ীয় সম্প্রদায়, শ্রীসম্প্রদায়ের মধ্যে ভক্তি ঐতিহ্যে বিষ্ণুর প্রতি ভক্তির ভিত্তি শরণাগতির প্রক্রিয়াটি গঠন করে। রামানুজ বিষ্ণু ও তাঁর সহধর্মিণী লক্ষ্মীর কাছে আত্মসমর্পণকে জীবনের সর্বোচ্চ লক্ষ্য বলে মনে করেন, অন্যদিকে চৈতন্য কৃষ্ণ ও তাঁর হ্লাদিনী শক্তি রাধাকে সর্বোত্তম হিসেবে আত্মসমর্পণের ওপর জোর দেন।
শ্রী বৈষ্ণব গ্রন্থগুলি তাদের শরণাগতির অনুশীলনের স্বীকৃতি প্রদান করে। যমুনাচার্য নিন্মলিখিত পদ্ধতিটিকে পরিত্রাণ খোঁজার প্রচলিত অনুশীলনের বিকল্প হিসেবে তুলে ধরেছেন:
এই শ্লোকে বেদান্ত দেশিক এর ভাষ্য তার দৃষ্টিভঙ্গি প্রদান করে:
শরণাগতির আনুষ্ঠানিক আচার হল বৈদিক ও পুরাণ শাস্ত্রীয় এবং ঐতিহ্য সমর্থিত আচার যাকে পঞ্চসংস্কার বা "পাঁচটি ছাপ" বলা হয় এবং অন্য নাম হল সমশ্রায়ণম। ব্যক্তি নিম্নলিখিতগুলি পায়:
শ্রী বৈষ্ণব ঐতিহ্যে, শরণাগতি ছয়টি নীতিতে বিভক্ত:
গৌড়ীয় ঐতিহ্যে, শরণাগতি দশটি নীতিতে বিভক্ত:
বিশিষ্টাদ্বৈত দর্শনে, শরণাগতি ৫টি উপাদান বহন করে: এই পাঁচটিকে অঙ্গ বলা হয় এবং এগুলোর অনুগামীরা অঙ্গি নামে পরিচিত।
গোলাম সাদিক খান

উস্তাদ গোলাম সাদিক খান (২২ আগস্ট ১৯৩৯ - ১৫ মে ২০১৬) ছিলেন রামপুর-সহসওয়ান ঘরানার হিন্দুস্তানি শাস্ত্রীয় সংগীতের কণ্ঠশিল্পী।
গোলাম সাদিক খান নয় বৎসর বয়সে ভারতীয় সঙ্গীতের সারঙ্গী বাদক পিতা উস্তাদ গোলাম জাফর খানের কাছে সঙ্গীতে দীক্ষিত হন। পরবর্তীতে, তিনি শিল্পকলায় পদ্মভূষণ পুরস্কার বিজয়ী  উস্তাদ মুস্তাক হুসেইন খানের কাছে রামপুর-সহসওয়ান ঘরানার শাস্ত্রীয় সঙ্গীতে তালিম নেন।  
তিনি ঠুমরি, দাদরা, ভজনসহ  খেয়াল গায়কিতে পারদর্শিতা অর্জন করেন।  যুক্তরাজ্য, অস্ট্রেলিয়া, সৌদি আরব, ওমান, মরিশাস, সিঙ্গাপুর, হংকং, ইন্দোনেশিয়া, থাইল্যান্ড, চীন, আফগানিস্তান-সহ দেশ-বিদেশের নানা স্থানে সঙ্গীত পরিবেশন করেছেন। তিনি অল ইন্ডিয়া রেডিও এবং দূরদর্শনের  শীর্ষস্থানীয় শিল্পী ছিলেন।
সঙ্গীত জীবনে বহু ছাত্রদের তিনি প্রশিক্ষণ দিয়েছেন। বলিউডের নেপথ্য সঙ্গীতশিল্পী  জসপিন্দর নরুলা, তার পুত্র, খেয়াল ও গজল শিল্পী উস্তাদ গুলাম আব্বাস খান তাদের অন্যতম। এছাড়াও তার পৌত্র গোলাম হাসান খানও তার প্রশিক্ষণে  হিন্দুস্তানি শাস্ত্রীয় সংগীতের একজন কণ্ঠশিল্পী হন।  গোলাম সাদিক খান দিল্লি বিশ্ববিদ্যালয়ের সঙ্গীত অনুষদে বরিষ্ঠ প্রভাষক হিসাবে অধ্যাপনা করেছেন। প্রসঙ্গত,  গোলাম সাদিক খান ছিলেন মুস্তাক হুসেইন খানের জামাতা।
২০০৫ খ্রিস্টাব্দে শাস্ত্রীয় সঙ্গীতে অবদানের জন্য   গোলাম সাদিক খান দেশের চতুর্থ সর্বোচ্চ বেসামরিক পুরস্কার পদ্মশ্রী পান। 
উস্তাদ গোলাম সাদিক খান ২০১৬ খ্রিস্টাব্দের ১৫ (রবিবার) ৭৬ বৎসর বয়সে নিউ দিল্লিতে প্রয়াত হন।
ইনায়েত হোসেন খান

উস্তাদ ইনায়েত হুসেন খান (১৮৪৯-১৯১৯) ছিলেন একজন ভারতীয় শাস্ত্রীয় সঙ্গীতের কণ্ঠশিল্পী এবং রামপুর-সহসওয়ান ঘরানার প্রতিষ্ঠাতা। এই ঘরানা পরবর্তিতে তার কন্যা ও জামাতাদের মাধ্যমে বিকাশ লাভ করে।
ইনায়েত হুসেন খানের পিতা মেহবুব খান রামপুর রাজ দরবারের একজন সঙ্গীতশিল্পী ছিলেন। সঙ্গীতের প্রতি পুত্রের আগ্রহ দেখে তিনি নিজে প্রথমে প্রাথমিক সঙ্গীতের শিক্ষা দেন এবং  পরে রাজ দরবারের সুরশৃঙ্গার বাদক, তানসেনের বংশধর হিসাবে কথিত উস্তাদ বাহাদুর হুসেনের তত্ত্বাবধানে রাখেন। তিনি ইনায়েতকে তার সৃষ্ট বিরল রাগে ঐতিহ্যবাহী খেয়াল ও উৎকৃষ্ট তারানা শিক্ষা দেন এবং তিনি নিজের প্রতিভায় ভারতীয় শাস্ত্রীয় সঙ্গীতের সেরা হিসাবে গণ্য হন। তিনি নিজে সৃষ্টি করেন-  'ইনায়েত পিয়া' ও 'ইনায়েত মিয়া' ,যেমন- ছায়ানট রাগে 'ঝানানা ঝানানা' বা গৌড় মোল্লার রাগে 'পাপি দাদুরবা বুলাইয়ে' বা মারু বিহাগ রাগে 'তরপত রৈনা দেনা' ।
পরে ইনায়েত হুসেন খান রামপুর হতে গোয়ালিয় যান। সেখানে গোয়ালিয়র ঘরানার হাদ্দু খানের কন্যার সঙ্গে বিবাহ বন্ধনে আবদ্ধ হন। তার নিজস্ব গায়কি শৈলীর সঙ্গে গোয়ালিয়র ঘরানার প্রভাবের সমন্বয়ে  রামপুর-সহসওয়ান ঘরানা প্রতিষ্ঠিত হয়। সেকারণে এটিকে কখনও কখনও গোয়ালিয়র ঘরানার একটি শাখা হিসাবে গণ্য করা হয়
মৎস্য ৬০০০

মৎস্য ৬০০০, (সংস্কৃত: मत्स्य) একটি ভারতের ক্রু-যুক্ত "গভীর-নিমজ্জন যান" যা গভীর সমুদ্র মিশনের অধীনে বিরল খনিজগুলির অনুসন্ধানের জন্য গভীর-সমুদ্রে যাওয়ার জন্য ব্যবহার করা হবে। বর্তমানে এটির উন্নয়ন কাজ চলছে, এই সমুদ্রযানে ৮০ মি.মি. পুরুত্বের একটি "টাইটানিয়াম অ্যালয় গোলক" এবং ২.১ মি. ব্যাস থাকবে যা ৬০০ বারের চাপ সহ্য করতে পারে।
৩১ আগস্ট ২০১৯-এ, গভীর সমুদ্রের খনির বিষয়ে একটি প্রশ্নের উত্তর দেওয়ার সময়, NIOT (ন্যাশনাল ইনস্টিটিউট অফ ওশান টেকনোলজি) এর তৎকালীন পরিচালক "ড. এম.এ. আত্মানন্দ", যিনি উপকূলীয় গবেষণা জাহাজ "সাগর অন্বেশিকা", উদ্বোধন করতে টিটাগড় ওয়াগনের সুবিধার্থে ছিলেন, বলেছিলেন যে ISRO(ভারতীয় মহাকাশ গবেষণা সংস্থা)-এর গগনযান মিশনের সাথে সামঞ্জস্য রেখে, NIOT গভীর জলের নীচে গবেষণা চালানোর জন্য সমুদ্রের প্রায় ৬,০০০ মিটার গভীরতায় তিন ব্যক্তি সহ একটি ডুবো যানবাহন পাঠানোর একটি প্রকল্পের প্রস্তাব করছিল। তিনি আরও যোগ করেছেন যে "সমুদ্রযান" মিশনের সাফল্য ভারতকে মহাসাগর থেকে খনিজ অনুসন্ধানে উন্নত দেশগুলির কাতারে নিয়ে আসবে।
প্রকল্পটি অক্টোবর ২০১৯ সালে অর্থ মন্ত্রণালয় থেকে চূড়ান্ত অনুমোদন পাওয়ার কথা ছিল, কিন্তু চূড়ান্ত অনুমোদন বিলম্বিত হয়েছিল এবং ১৬ জুন ২০২১-এ দেওয়া হয়েছিল।
২৭ অক্টোবর ২০২১-এ, NIOT(ন্যাশনাল ইন্সটিটিউট অফ ওশান টেকনোলজি) বঙ্গোপসাগরে ORV সাগর নিধি ব্যবহার করে হালকা ইস্পাত দিয়ে নির্মিত 'কর্মী গোলক'-এর একটি অপরিবর্তিত ট্রায়াল পরিচালনা করে। ট্রায়ালের জন্য, কর্মীদের গোলক চেন্নাই উপকূলে ৬০০ মিটার গভীরে নামানো হয়েছিল। সফল পরীক্ষা এবং শংসাপত্র প্রাপ্তির পর, কেন্দ্রীয় প্রতিমন্ত্রী (স্বাধীন দায়িত্ব) বিজ্ঞান ও প্রযুক্তি মন্ত্রী জিতেন্দ্র সিং আনুষ্ঠানিকভাবে ২৯ অক্টোবর ২০২১-এ প্রকল্পটি চালু করেন। পুরো প্রকল্পটি পাঁচ বছরের জন্য ₹৪,০৭৭ কোটি ($৫৫০ মিলিয়ন মার্কিন ডলার) বরাদ্দ করা হয়েছিল।
হিন্দু জাগরণ মঞ্চ

হিন্দু জাগরণ মঞ্চ (এইচজেএম নামেও ডাকা হয়) হল রাষ্ট্রীয় স্বয়ংসেবক সংঘ (আরএসএস) এর সাথে যুক্ত একটি ভারতীয় হিন্দু কর্মী গোষ্ঠী। এটি ধর্মীয় ধর্মান্তরের বিরুদ্ধে সক্রিয়তার উপর দৃষ্টি নিবদ্ধ করে এবং মুসলিম ও খ্রিস্টানদের হিন্দু ধর্মে পুনরুদ্ধারের জন্য কাজ করে। এটি ১৯৮২ সালে বিনয় কাটিয়ার দ্বারা প্রতিষ্ঠিত হয়েছিল বলে জানা যায়। এটি প্রথম ১৯৯৮ সালে গুজরাটের ডাঙ্গ জেলার উপজাতীয় এলাকায় সক্রিয়তা এবং ধর্মীয় সহিংসতার জন্য জনসাধারণের নজরে আসে। এটি এবং অন্যান্য অনুরূপ সহযোগী হিন্দু জাগরণ সমিতি, হিন্দু জাগরণ সমাজ এবং ধর্ম জাগরণ সমিতি ২০১৪-২০১৫ সালে আক্রমণাত্মক ঘর ওয়াপসি (হিন্দু ধর্মে পুনরুদ্ধার) কর্মসূচিতে জড়িত ছিল।
হিন্দু রাষ্ট্র সেনা

হিন্দু রাষ্ট্র সেনা হল একটি ভারতীয় হিন্দু সংগঠন। এর বিবৃত উদ্দেশ্য হিন্দু রাষ্ট্র প্রতিষ্ঠার জন্য প্রচার করা। ধনঞ্জয় দেশাই হিন্দু রাষ্ট্র সেনার (এইচআরএস) প্রধান।
পুণে শহরের ২৮ বছর বয়সী আইটি পেশাদার খুনের ঘটনায় হিন্দু রাষ্ট্র সেনার নাম আসার পর এর প্রধান ধনঞ্জয় দেশাই এবং অন্যদের গ্রেফতার করা হয়। আদালতে শুনানি শেষে তিনি ২০১৯ সালে জামিনে মুক্তি পান। ২০২৩ সালে সকল অভিযুক্তকে শেষ পর্যন্ত আদালত বেকসুর খালাস দেয়। দেশাই অভিযোগ করেছেন যে সরকার তার বিরুদ্ধে রাজনৈতিক প্রতিহিংসার কারণে তাকে মিথ্যাভাবে গ্রেপ্তার করেছে।
ক্রান্তিকারি মনুবাদী মোর্চা

ক্রান্তিকারি মনুবাদী মোর্চা (কেএমএম) হল ভারতের একটি হিন্দু অতি-রক্ষণশীল রাজনৈতিক সংগঠন যা ২০০০ সালে গঠিত হয়।
২০০২ সালে উত্তরপ্রদেশ রাজ্য বিধানসভা নির্বাচনে কেএমএম অস্ট্রেলিয়ান খ্রিস্টান ধর্মপ্রচারক গ্রাহাম স্টেইনস হত্যার অভিযুক্ত দারা সিংকে মুজাফফরনগর এবং গাজিয়াবাদ নির্বাচনী এলাকা থেকে মনোনীত করেছিল। কেএমএমও প্রকাশ্যে সিং-এর পদক্ষেপকে রক্ষা করেছে। মনোনয়ন খ্রিস্টান সম্প্রদায় থেকে প্রতিবাদের জন্ম দেয় এবং অল ইন্ডিয়া খ্রিস্টান কাউন্সিল দাবি করে যে কেএমএম নিষিদ্ধ করা উচিত। পরে মনোনয়ন প্রত্যাহার করা হয়।
২০১২ সালে উৎকল খ্রিস্টান কাউন্সিল এবং অ্যাপোস্টলিক চার্চেস অ্যালায়েন্সের সাথে ক্রান্তিকারি মনুবাদী মোর্চা ২০০৯ সালের দিল্লি হাইকোর্টের সমকামী কাজকে অপরাধমূলক করার আদেশকে চ্যালেঞ্জ করার জন্য সুপ্রিমকোর্টের দ্বারস্থ হয়েছিল।
মেলবোর্ন সিটি ফুটবল ক্লাব

মেলবোর্ন সিটি ফুটবল ক্লাব একটি অস্ট্রেলীয় পেশাদার সকার ক্লাব যা ক্র্যানবোর্ন ইস্টের দক্ষিণ-পূর্ব মেলবোর্ন শহরতলিতে অবস্থিত। ক্লাবটি অস্ট্রেলিয়ান প্রফেশনাল লিগ (এপিএল)-এর অধীনে এ-লিগে অংশগ্রহণ করে, যা অস্ট্রেলিয়ান ফুটবলের সর্বোচ্চ স্তর।
২০০৯ সালে মেলবোর্ন হার্ট হিসাবে প্রতিষ্ঠিত, নামে প্রতিষ্ঠিত এই ক্লাবটি ২০১০-১১ মৌসুম থেকে প্রতিযোগিতা শুরু করে। ২০১৪ সালের মাঝামাঝি, ক্লাবটি সিটি ফুটবল গ্রুপ (সিএফজি) এবং হোল্ডিং এমএস অস্ট্রেলিয়ার অংশীদারিত্বে পুনর্গঠিত হয়ে নতুন নাম গ্রহণ করে। ২০১৫ সালের আগস্টে, সিটি ফুটবল গ্রুপ, যা আবু ধাবি ইউনাইটেড গ্রুপের একটি সহযোগী সংস্থা, ক্লাবটির সম্পূর্ণ মালিকানা অধিগ্রহণ করে।
ক্লাবটি প্রতিষ্ঠার পর থেকে তিনটি এ-লিগ পুরুষ প্রিমিয়ারশিপ, একটি চ্যাম্পিয়নশিপ এবং ২০১৬ সালে একটি অস্ট্রেলিয়া কাপ শিরোপা জয় করেছে।
মেলবোর্ন সিটি সিটি ফুটবল একাডেমি থেকে পরিচালিত হয়, যা ক্র্যানবোর্ন ইস্টে ক্যাসি ফিল্ডস স্পোর্টস প্রিন্সিক্টে অবস্থিত। ক্লাবটি তার ঘরের ম্যাচগুলো মেলবোর্ন রেক্ট্যাঙ্গুলার স্টেডিয়ামে খেলে, যা এএএমআই পার্ক নামে পরিচিত এবং মেলবোর্নের কেন্দ্রে ৩০,০৫০ আসনের একটি বহুমুখী স্টেডিয়াম। এছাড়াও, ক্লাবটির একটি যুব দল রয়েছে যা জাতীয় যুব লিগ এবং এনপিএল ভিক্টোরিয়া লিগের দ্বিতীয় বিভাগে অংশ নেয় এবং একটি সিনিয়র মহিলা দল রয়েছে যা এ-লিগ মহিলাদের প্রতিযোগিতা করে।
শ্রী শিব ছত্রপতি ক্রীড়া কমপ্লেক্স

শ্রী শিব ছত্রপতি ক্রীড়া কমপ্লেক্স হল ভারতের পুনেতে অবস্থিত একটি ক্রীড়া কমপ্লেক্স। কমপ্লেক্সটি পুনে শহরের কেন্দ্রস্থল থেকে প্রায় ১৫ কিমি. অবস্থিত এবং হিঞ্জাওয়াড়ি থেকে ৫কিমি. এই কমপ্লেক্সটি ২০০৮ কমনওয়েলথ যুব গেমস, খেলো ইন্ডিয়া যুব গেমস ২০১৯ এবং এএফসি মহিলা এশিয়ান কাপের ভেন্যু ছিল।
স্তোত্ররত্ন

স্তোত্ররত্ন () বা অলবন্দরস্তোত্র হল শ্রী বৈষ্ণব দার্শনিক  যমুনাচার্য রচিত বৈষ্ণব সাহিত্যের সংস্কৃত স্তোত্র। স্তোত্রটিতে দেবতা বিষ্ণুর প্রশংসামূলক পঁয়ষট্টিটি স্তবক রয়েছে।
স্তোত্রের শিরোনামটি সংস্কৃত পদ স্তোত্র (স্তব) এবং রত্নম্ (রত্ন) নিয়ে গঠিত, তাই আক্ষরিক অর্থ হল, 'গানের রত্ন'।
স্তোত্ররত্ন-এর প্রধান বিষয় হল প্রপত্তি, ঈশ্বরের কাছে সম্পূর্ণ আত্মসমর্পণের ধারণা। প্রথম কয়েকটি শ্লোকে লেখক তার গুরুদের প্রতি শ্রদ্ধা নিবেদন করেছেন। পরবর্তী শ্লোকগুলি বিষ্ণুর আধিপত্য এবং তাঁর ভক্তদের কাছে তাঁর গ্রহনযোগ্যতা প্রতিষ্ঠা করে, যাদের কাছে তিনি একজন ত্রাণকর্তা হিসাবে উল্লেখ করা হয়েছে। যমুনাচার্য বিষ্ণুর কাছে আত্মসমর্পণের প্রস্তাব দেন, ইঙ্গিত করে যে এমনকি নমস্কারের মতো সাধারণ সেবাও তাঁর উপাসনার জন্য কার্যকর। তিনি বলেছেন যে যারা প্রপত্তির পথ গ্রহণ করে তাদের সকলের প্রতি ঐশ্বরিক করুণা অর্পণ করা হবে, এটিকে পরিত্রাণ লাভের একমাত্র উপায় হিসাবে বর্ণনা করে। বিষ্ণুর কাছে তার ভার অর্পণ করা এবং দেবতার ক্ষমা চাওয়ার মধ্যে লেখকের স্বস্তিও স্তোত্রটির বিষয়বস্তু। স্তোত্রটিতে বিষ্ণুকে ব্রহ্মা ও শিবের শক্তির উৎস হিসাবে বর্ণনা করা হয়েছে, এবং তাঁর সহধর্মিণী লক্ষ্মীর প্রশংসা করা হয়। এটি বিশিষ্টাদ্বৈত দর্শনের কেন্দ্রীয় নীতিগুলিকে ছড়িয়ে দেওয়ার জন্য বর্ণনা করা হয়েছে। স্তোত্রটি বৈকুণ্ঠ, বিষ্ণুর বাসস্থান এবং এই রাজ্যে দেবতার মহাজাগতিক রূপ প্রত্যক্ষ করার লেখকের আকাঙ্ক্ষাকেও বর্ণনা করে। এটির সমাপ্তি লাইন বর্ণনা করে যমুনাচার্য তার পিতামহ, সাধক নাথমুনির সাথে তার সম্পর্কের উল্লেখ করে তার অন্যায় সত্ত্বেও তাকে সদয়ভাবে দেখার জন্য বিষ্ণুকে অনুরোধ করেছিলেন।
যমুনাচার্যকে অলবর নামক কবি-সাধকদের স্তোত্র দ্বারা প্রভাবিত বলে মনে করা হয়। তিনি এই কাজের শুরুতে নম্মালবরকে শ্রদ্ধা জানান।
সমাজবাদী ক্রান্তিকারি সেনা

সমাজবাদী ক্রান্তিকারি সেনা (সোশ্যালিস্ট রেভোল্যুশনারি সেনা) ছিল একটি রাজনৈতিক সংগঠন এবং ব্যক্তিগত সেনাবাহিনী যা ভারতের বিহারের সহরসা জেলায় কাজ করত। এটি ১৯৮০ সালে আনন্দ মোহন সিং দ্বারা প্রতিষ্ঠিত হয়েছিল এবং রাজপুত বর্ণের সদস্যদের দ্বারা আধিপত্য ছিল যারা সহরসা জেলা ও আশেপাশের অঞ্চলের সামন্ত অভিজাতদের অংশ ছিল। কিন্তু মণ্ডল বাস্তবায়নের পর সময়ের রাজনৈতিক অবস্থার কারণে অধস্তন অবস্থানে নেমে আসে। রাজনীতিতে কিছু ক্রমবর্ধমান পিছিয়ে পড়া জাতিদের উৎসাহের কারণে কমিশন টি কাজ করছে।
সমাজবাদী ক্রান্তিকারি সেনা ১৯৭০ এর দশকের পর থেকে বিহারে গঠিত বর্ণ-ভিত্তিক মিলিশিয়াদের একটি তরঙ্গের অংশ ছিল। গোষ্ঠীটি দাবি করেছিল যে এর লক্ষ্য ছিল সংরক্ষণ নীতিগুলির বিরুদ্ধে লড়াই করা যা এটি বিশ্বাস করে যে ব্রিটিশ রাজের বিভক্ত-এবং-শাসন নীতিগুলির মতোই খারাপ। সেনার প্রধান উদ্দেশ্য ছিল যে কোনও বর্ণের জন্য সংরক্ষণ কোটার বিরুদ্ধে কাজ করা। দলটি তার নেতা সহ বেশ কয়েকটি রাজনৈতিকভাবে উদ্দেশ্যপ্রণোদিত হত্যাকাণ্ডের সাথে জড়িত।
১৯৯০ সালে মণ্ডল রাজনীতি শুরু হওয়ার পরে এবং সামাজিক ও শিক্ষাগতভাবে পিছিয়ে থাকা জাতিদের জন্য সংরক্ষণ কার্যকর করার পরে সেনা প্রাথমিকভাবে পিছিয়ে পড়া সম্প্রদায়ের ভিন্নমতের কণ্ঠকে দমন করার জন্য কাজ করেছিল। মণ্ডল কমিশনের সমর্থকদের দমন করার জন্য এবং বিহারের বর্ণ সচেতন রাজ্যে পশ্চাদপদ বর্ণ থেকে নতুন উদীয়মান শক্তিশালী সম্প্রদায়ের থেকে তাদের শ্রেষ্ঠত্বের ক্রমবর্ধমান চ্যালেঞ্জ গ্রহণ করার জন্য, রাজপুতরা সেনার চারপাশে সমাবেশ করেছিল।
যাহোক, লালুপ্রসাদ যাদবের ঘনিষ্ঠ সহযোগী পাপ্পু যাদব সমাজবাদী ক্রান্তিকারি সেনা এবং এর নেতা আনন্দ মোহন সিং-এর আকাঙ্ক্ষার জন্য একটি কঠিন চ্যালেঞ্জ তৈরি করতে মণ্ডল সেনা নামে তার নিজস্ব দল গঠন করেন। উচ্চ বর্ণের অধ্যুষিতদের সাথে যাদবের দলগুলির মধ্যে সংঘর্ষ এবং কোসি অঞ্চলে উচ্চ বর্ণের বিরুদ্ধে প্রতিশোধ হিসাবে যাদবের ব্যক্তিগত সেনাবাহিনীর পদক্ষেপ, যা এলাকাটিকে একটি অপরাধ অঞ্চলে পরিণত করে।
সম্ভাজি ব্রিগেড

সম্ভাজি ব্রিগেড একটি মারাঠা দল, যা ভারতের মহারাষ্ট্রে অবস্থিত। এটি মারাঠা সেবা সংঘের একটি শাখা। প্রথম মারাঠা সম্রাট শিবাজীর পুত্র মারাঠা সম্রাট সম্ভাজির নামে এই ব্রিগেডের নামকরণ করা হয়েছে।
বিতর্কিত এবং প্রায়শই হিংসাত্মক আন্দোলনের জন্য পরিচিত এই সংগঠনের সদস্যরা পুণেতে ভান্ডারকর ওরিয়েন্টাল রিসার্চ ইনস্টিটিউটে হামলা, ভাংচুর এবং লুটপাট করার পরে এটি প্রকাশ পায় এবং দাবি করে যে এটি শিবাজীর উপর আমেরিকান পণ্ডিত জেমস লেইনের শিবাজি শিরোনামের বই ": শিবাজী: ইসলামিক ভারতে হিন্দু রাজা", যার কিছু অংশ তাদের কাছে অগ্রহণযোগ্য ছিল। বিওআরআই-তে এই আক্রমণের সময়, তারা বহু মূল্যবান এবং দুর্লভ পাণ্ডুলিপি ধ্বংস করে যা কয়েক দশকের গবেষণাকে নষ্ট করে দেয়।
সম্ভাজি ব্রিগেড মারাঠা সম্প্রদায়ের জন্য সংরক্ষণের দাবি করে এবং অন্যান্য অনগ্রসর শ্রেণি (ওবিসি) শ্রেণীতে মারাঠাদের অন্তর্ভুক্ত করতে চায়। তারা মারাঠা শিশুদের জন্য বিনামূল্যে শিক্ষা এবং ধর্মীয় অনুষ্ঠানের পরিবর্তে নিবন্ধিত বিবাহের দাবিও করে। সংগঠনটিকে ব্রাহ্মণ বিরোধী অবস্থান হিসাবে বর্ণনা করা হয়েছে এবং এর চরমপন্থী দৃষ্টিভঙ্গির জন্য বারবার সমালোচিত হয়েছে।
সানলাইট সেনা

সানলাইট সেনা ছিল ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন এবং মাওবাদী কমিউনিস্ট কেন্দ্র এবং তাদের দলিত সমর্থকদের অতি-বামপন্থী গোষ্ঠীগুলির বিরুদ্ধে লড়াই করার জন্য বিহারের রাজপুত এবং মুসলমানদের দ্বারা গঠিত একটি বর্ণবাহিনী । এর প্রাথমিক লক্ষ্য ছিল এই দুটি সামাজিক গোষ্ঠী থেকে সামন্তবাদীদের মালিকানাধীন বিস্তীর্ণ জমি রক্ষা করা। সেনের প্রতিষ্ঠাতা নেতারা ছিলেন দুই রাজপুত সামন্ত প্রভু – রানিগঞ্জের রঞ্জিত সিং এবং বিসরামপুরের বিনোদ সিং। কিন্তু পরবর্তীতে তারা মুসলিম সামন্ত প্রভু পাঠান বা খানদের হাতে নেতৃত্ব হস্তান্তর করেন। পুলিশ রেকর্ড অনুসারে তবে বিহারের গয়া জেলার দুমহারিয়া গ্রামে মুসলিম জমিদারদের দ্বারা সানলাইট সেনার অস্তিত্ব আনা হয়েছিল। শানে আলিকে এই রেকর্ডগুলোর প্রতিষ্ঠাতা নেতা বলা হয়। এটাও দাবি করা হয় যে সেনার কার্যক্রম পরে ঝাড়খণ্ডের পালামৌ অঞ্চলেও বিস্তৃত হয়েছিল। ১৯৮৭ সালকে এটির প্রতিষ্ঠার তারিখ বলা হয়।
উচ্চবর্ণের মুসলমানরা হিন্দু সমাজের সামন্ত উপাদান বিশেষ করে রাজপুত এবং ভূমিহার জমিদারদের সাথে আরামদায়ক সম্পর্ক উপভোগ করেছে। বছরের পর বছর ধরে পাঠান এবং রাজপুতদের মধ্যে ভালো সম্পর্ক রয়েছে। এইভাবে উচ্চবর্ণের মুসলমানরা হিন্দুদের মধ্যে এই সামাজিক গোষ্ঠীগুলির সাথে একটি জোট গড়ে তোলে এবং আনসারী, কুরেশি এবং মানসুরিদের মতো মুসলমানদের মধ্যে অনগ্রসর জাতিকে লক্ষ্যবস্তু করে।
আজাদী স্টেডিয়াম

আজাদী স্টেডিয়াম ( Varzešgâh "-è Âzâdi"), আরিয়ামেহর স্টেডিয়াম হিসাবে খোলা হয়েছে ( Varzešgâh-è "Âryâmehr"), ইরানের তেহরানের একটি সব আসনবিশিষ্ট ফুটবল স্টেডিয়াম। স্টেডিয়ামটি খুব অল্প সময়ের কারণে আমেরিকান স্থাপত্য, নগর পরিকল্পনা এবং প্রকৌশল সংস্থা স্কিডমোর, ওইংস অ্যান্ড মেরিল- এর পরিকল্পনার ভিত্তিতে স্পোর্টস কমপ্লেক্সের অন্যান্য অংশের সাথে আবদোল আজিজ মির্জা ফরমান-ফারমিয়ান আর্কিটেক্টস অ্যান্ড অ্যাসোসিয়েটস (এএফএফএ) দ্বারা ডিজাইন করা হয়েছিল। সামগ্রিক প্রকল্পের নকশা এবং নির্মাণের জন্য ফ্রেম। ইরানের শেষ শাহ মোহাম্মদ রেজা পাহলভি ১৭ অক্টোবর ১৯৭১ সালে এটি উদ্বোধন করেন; এটি বর্তমানে এস্তেঘলাল এবং পার্সেপোলিসের নিজস্ব মালিকানাধীন। এটি ইরান জাতীয় ফুটবল দলের হোম স্টেডিয়ামও। এটির ধারণক্ষমতা ৭৮,১১৬ দর্শক, অল-সিটার স্টেডিয়ামে রূপান্তরের ফলস্বরূপ। স্টেডিয়ামটি অনেক বৃহত্তর আজাদী স্পোর্ট কমপ্লেক্সের অংশ, এবং এটি একটি রোয়িং নদী, ফুটবল প্রশিক্ষণ পিচ, একটি ভারোত্তোলন কমপ্লেক্স, সাঁতারের সুবিধা এবং ইনডোর ভলিবল এবং ফুটসাল কোর্ট, অন্যান্য অনেক সুবিধার মধ্যে দিয়ে বেষ্টিত।
"আর্যমেহর" (অর্থাৎ "আর্যদের আলো") ছিল কথিত শাহের উপাধি; ইরানী বিপ্লবের পর এর নামকরণ করা হয় "আজাদী" (ফার্সিতে যার অর্থ "স্বাধীনতা")। এটি পশ্চিম এশিয়ার ২য় বৃহত্তম অ্যাসোসিয়েশন ফুটবল স্টেডিয়াম। এটি ১৯৭৪ সালের এশিয়ান গেমসের হোস্ট করার জন্য নির্মিত হয়েছিল এবং ১৯৭৬ এএফসি এশিয়ান কাপের আয়োজন করেছে। স্টেডিয়ামটি এশিয়ান ক্লাব প্রতিযোগিতার পাঁচটি ফাইনালেরও আয়োজন করেছিল: ১৯৯৯, ২০০২ এবং ২০১৮ সালে এএফসি চ্যাম্পিয়ন্স লিগের তিনটি ফাইনাল এবং ১৯৯১ এবং ১৯৯৩ সালে এশিয়ান কাপ উইনার্স কাপের দুটি ফাইনাল। আজাদী স্টেডিয়াম ২০০৪ এবং ২০০৮ সালে ডব্লিউএএফএফ চ্যাম্পিয়নশিপ টুর্নামেন্টও আয়োজন করেছিল।
মৌমাছির শব্দের মতো ভুভুজেলাসের উচ্চ শব্দের কারণে, স্টেডিয়ামটিকে কখনও কখনও " মৌমাছির ঝাঁক " হিসাবে উল্লেখ করা হয়।
২০২৩–২৪ স্পেনীয় সুপার কাপ

২০২৩–২৪ স্পেনীয় সুপার কাপ হচ্ছে স্পেনীয় সুপার কাপ-এর ৪০তম সংস্করণ, যেটি স্পেনীয় ফুটবল লিগ ব্যবস্থার আওতায় থাকা ক্লাবগুলোর মধ্যে বড় প্রতিযোগীতামূলক টুর্নামেন্ট গুলোতে সফল ক্লাব গুলোর জন্য একটি বার্ষিক ফুটবল প্রতিযোগিতা।
রিয়াল মাদ্রিদ এই আসরে বিজয়ী হয়, যা ক্লাবটির ১৩ তম শিরোপা।
এই প্রতিযোগিতায় ২০২২–২৩ লা লিগা এবং ২০২২–২৩ কোপা দেল রেইতে বিজয়ী এবং রানার্স আপ দল অংশগ্রহণ করবে।
নিম্নোক্ত চারটি দল এই প্রতিযোগিতায় খেলার যোগ্যতা অর্জন করেছে।
এই টুর্নামেন্টের তিনটি ম্যাচই সৌদি আরবের রিয়াদে অবস্থিত কিং সৌদ ইউনিভার্সিটি স্টেডিয়ামে অনুষ্ঠিত হয়।
<onlyinclude></onlyinclude>
উপনিষদীয় দর্শনের গঠনমূলক সমীক্ষা

উপনিষদীয় দর্শনের গঠনমূলক সমীক্ষা () হল রামচন্দ্র দত্তাত্রয় রানাদে (যিনি গুরুদেব রানাদে নামেও পরিচিত) কর্তৃক রচিত গ্রন্থ, যিনি উপনিষদের বিশিষ্ট পণ্ডিত এবং গ্রীক দর্শনে বিশেষজ্ঞ ছিলেন, এবং চূড়ান্ত বাস্তবতা সঠিকভাবে বোঝার জন্য ধর্মতাত্ত্বিক পদ্ধতির বিপরীতে মনস্তাত্ত্বিক পদ্ধতির কেন্দ্রিকতার উপর জোর দিয়েছিলেন।
ওরিয়েন্টাল বুকস এজেন্সি, পুনে, জামখান্ডির রাজা স্যার পরশুরামরাও ভাউসাহেবের পৃষ্ঠপোষকতায় ১৯২৬ সালে গ্রন্থটি প্রথম প্রকাশিত হয়। এটি পরে ভারতীয় বিদ্যাভবন, মুম্বাই দ্বারা পুনঃপ্রকাশিত হয়।
রানাদে ১৯১৫ সালে দেওয়া উপনিষদ ও ভগবদ্গীতার উপর তার বিভিন্ন বক্তৃতার ভিত্তিতে গ্রন্থটি রচনা করেন। স্যার রামকৃষ্ণ গোপাল ভান্ডারকরের বক্তৃতা দ্বারা অনুপ্রাণিত হয়ে, তিনি সর্বপ্রথম আধুনিক চিন্তাধারার পরিপ্রেক্ষিতে উপনিষদিক দর্শনের উপস্থাপনার ধারণা করেছিলেন। তিনি ভারতীয় দর্শনে উপনিষদের স্থান বিবেচনায় নিয়েছিলেন, এবং প্রাচ্যবিদদের মতামত পরীক্ষা করেন যাতে প্রাচ্যবিদ ও আগ্রহীদের হাতে ভারতীয় দর্শনের সমস্যাগুলির চিকিৎসার জন্য নতুন পদ্ধতি তৈরি করা যায়, এবং ইউরোপীয় দার্শনিকদের হাতে তাদের বুদ্ধির চর্চার জন্য নতুন উপাদান, যা মূল অভিপ্রেত আধ্যাত্মিক উদ্দেশ্য পূরণ করতে। তিনি নিযুক্ত করেছিলেন "উপনিষদিক চিন্তাধারার আলোচনা থেকে উদ্ভূত সমস্ত সমস্যাগুলির পদ্ধতিগত প্রকাশের মাধ্যমে নির্মাণের পদ্ধতিটি তাদের বহুমুখী প্রভাবে"। কাজটি বিস্তৃতভাবে সাতটি অধ্যায়ে বিভক্ত।.প্রথমে তিনি উপনিষদিক অনুমানের পটভূমি নিয়ে আলোচনা করেন, তারপর উপনিষদিক বিশ্ববিদ্যার বিকাশের সাথে। তিনি মনস্তাত্ত্বিক প্রতিফলনের বৈচিত্র্য এবং পরবর্তী দর্শনের শিকড় নিয়ে আলোচনা করেছেন, উপনিষদে চূড়ান্ত বাস্তবতার সমস্যাটি গ্রহণ করার আগে। তিনি উপনিষদের নীতিশাস্ত্র এবং অবশেষে আত্ম-উপলব্ধির সূচনাকে কভার করেন। এটি বিস্তৃত অধ্যয়ন যা জ্ঞানমার্গের মাধ্যমে এই অনুমানের দিকে নিয়ে যায় যে দ্বৈতবাদ বা বহুত্ববাদ শুধুমাত্র স্পষ্ট।
রানাদে সম্পূর্ণ গ্রন্থপঞ্জি প্রদান করেন যা উপনিষদের মাধ্যমিক বইগুলোকে তিনটি মৌলিক শিরোনামে শ্রেণীবদ্ধ করে: সাহিত্যের ইতিহাস, ধর্মের ইতিহাস এবং দর্শনের ইতিহাস।
গুজরাত পরিবর্তন পার্টি

গুজরাত পরিবর্তন পার্টি ছিল ভারতের গুজরাতের একটি রাজনৈতিক দল। এটি ২০১২ সালের আগস্টে কেশুভাই প্যাটেল দ্বারা প্রতিষ্ঠিত হয়েছিল। এটি ২০১২ সালের বিধানসভা নির্বাচনে খারাপ পারফরম্যান্স করেছিল। মহাগুজরাত জনতা পার্টির একীভূত হওয়ার সাথে সাথে এটি সম্প্রসারিত হয়েছিল। পরে ফেব্রুয়ারি ২০১৪ সালে এটি ভারতীয় জনতা পার্টির (বিজেপি) সাথে আবার একীভূত হয়।
জিপিপি গুজরাতের প্রাক্তন মুখ্যমন্ত্রী কেশুভাই প্যাটেল ৬ আগস্ট ২০১২ সালে প্রতিষ্ঠা করেছিলেন। গোর্ধন জাদাফিয়ার নেতৃত্বাধীন মহাগুজরাত জনতা পার্টি গুজরাত পরিবর্তন পার্টিতে বিলুপ্ত হয়ে যায়।
গুজরাত পরিবর্তন পার্টি খারাপ পারফরম্যান্স করে এবং ২০১২ গুজরাত বিধানসভা নির্বাচনে দুটি আসন জিতেছিল।
জিপিপি বিধায়ক কেশুভাই প্যাটেল ২০১৪ সালের ফেব্রুয়ারির শুরুতে তার অসুস্থতার কারণে পদত্যাগ করেন।
জিপিপি-এর সভাপতি গোর্ধন জাদাফিয়া ২৪ ফেব্রুয়ারি ২০১৪-এ জিপিপি-কে ভারতীয় জনতা পার্টি (বিজেপি) এর সাথে একীভূত করার ঘোষণা দেন। জিপিপি-র সিনিয়র নেতা ও প্রাক্তন মুখ্যমন্ত্রী সুরেশ মেহতা এই সিদ্ধান্তের বিরোধিতা করেছেন। গুজরাত বিধানসভায় ধরির প্রতিনিধিত্বকারী নলিন কোটাদিয়া দলসহ বিজেপিতে যোগ দিয়েছেন।
জনতা দল (গুজরাত)

জনতা দল (গুজরাত) ভারতের গুজরাতের একটি রাজনৈতিক দল ছিল। এটি ছিল জনতা দলের একটি বিচ্ছিন্ন দল। এই দলের নেতৃত্বে ছিলেন চিমনভাই প্যাটেল এবং ছাবিলদাস মেহতা। পরে এটি বিলুপ্ত হয়ে যায় এবং এর নেতারা ভারতীয় জাতীয় কংগ্রেসে যোগদান করেন। গুজরাত জনতা দল কোকাম তত্ত্বের উপর ভিত্তি করে গুজরাতে উত্থাপিত হয়েছিল যা চিমনভাই প্যাটেল দ্বারা সূচিত হয়েছিল বৃহত্তর বর্ণ ক্লাস্টার কোলিদের সমর্থন পাওয়ার জন্য যা রাজ্যের মোট জনসংখ্যার ২৪% এবং দ্বিতীয় কানবি এবং মুসলমান। জেডি(জি) ১৯৯০ সালে কোকাম তত্ত্বের সাথে ক্ষমতায় আসে এবং ১৯৯৫ সাল পর্যন্ত অব্যাহত থাকে। তাদের বিধানসভায় ৭০ জন বিধায়ক ছিলেন এবং ৩৫ জন কংগ্রেস বিধায়কের সমর্থন পেয়েছিলেন।
কোকাম তত্ত্ব বলতে বোঝায় কোলি, কানবি এবং মুসলমানদের। এর অর্থ হল গুজরাতের 'কোলিদের জন্য কো, কানবির জন্য কা এবং মুসলমানদের জন্য এম' ব্যবহার করা হয়েছে।
রাষ্ট্রীয় জনতা পার্টি

রাষ্ট্রীয় জনতা পার্টি ছিল ভারতের গুজরাতের একটি রাজনৈতিক দল। এটি ভারতীয় জনতা পার্টির একটি বিভক্ত দল ছিল। এই দলের নেতৃত্বে ছিলেন শঙ্করসিংহ ভাঘেলা এবং দিলীপ পারিখ। পরে এটি বিলুপ্ত হয়ে যায় এবং এর নেতারা ভারতীয় জাতীয় কংগ্রেসে যোগ দেন।
১৯৯৫ সালে বিজেপি ১৮২-সদস্যের বিধানসভার মধ্যে ১২১ জন বিধায়কের সংখ্যাগরিষ্ঠতা জিতেছিল, যারা তাদের নেতা হিসাবে শঙ্করসিংহ ভাঘেলাকে পছন্দ করেছিলেন। নরেন্দ্র মোদী কেশুভাই প্যাটেলকে পছন্দ করে ভাঘেলাকে পিছনে ফেলেছিলেন এবং পরবর্তী ঘটনাগুলির জন্য দায়ী বলে মনে করা হয়। যাইহোক, বিজেপি নেতৃত্ব কেশুভাই প্যাটেলকে মুখ্যমন্ত্রী হিসাবে বসায় এবং ভাঘেলার সমর্থন ধীরে ধীরে ক্ষয় হয়ে যায়।
১৯৯৫ সালের সেপ্টেম্বরে ভাঘেলা ৪৭ জন বিধায়কের সমর্থন নিয়ে বিজেপি নেতৃত্বের বিরুদ্ধে বিদ্রোহ করেছিলেন। ভাঘেলা মে ১৯৯৬ সালের লোকসভা নির্বাচনে গোধরা আসন হারান এবং শীঘ্রই সুরেশ মেহতার সরকারকে পতন করে তার সমর্থকদের সাথে ভারতীয় জনতা পার্টি ছেড়ে যান। তিনি রাষ্ট্রীয় জনতা পার্টি নামে তার নিজস্ব দল গঠন করেন এবং ১৯৯৬ সালের অক্টোবরে ভারতীয় জাতীয় কংগ্রেসের সমর্থনে মুখ্যমন্ত্রী হন।
তিনি ১৯৯৭ সালের গোড়ার দিকে রাধনপুর আসন থেকে গুজরাত বিধানসভার উপনির্বাচনে জিতেছিলেন। কিন্তু ১৯৯৭ সালের অক্টোবরে গুজরাতে চলমান রাজনৈতিক অস্থিরতার সময় তাকে মুখ্যমন্ত্রীর পদ থেকে পদত্যাগ করতে হয়েছিল এবং তার সহ-বিদ্রোহী প্রাক্তন বিজেপি বিধায়ক দিলীপ পারিখ ভাঘেলার অনিচ্ছুক আশীর্বাদে মুখ্যমন্ত্রী হন। এমনকি পারিখের সরকারও দীর্ঘস্থায়ী হয়নি এবং ১৯৯৮ সালে গুজরাত বিধানসভার জন্য নতুন নির্বাচন ডাকতে হয়েছিল। ভাঘেলা এই নির্বাচনে প্রতিদ্বন্দ্বিতা করেননি। তিনি তার নতুন দল ভারতীয় জাতীয় কংগ্রেসের সাথে একীভূত করেন।
নতুন সমাজতন্ত্রী আন্দোলন

নিউ সোশ্যালিস্ট মুভমেন্ট হল ভারতের গুজরাতের একটি রাজনৈতিক দল। এটি ২০০২ সালের গুজরাত সহিংসতার পরে জনসংঘর্ষ মঞ্চ এবং গুজরাট ট্রেড ইউনিয়ন ফেডারেশনের নেতৃত্বে গঠিত হয়েছিল। দলের সাধারণ সম্পাদক অমরীশ প্যাটেল। দলটি ২০০৭ সালে ভারতের নির্বাচন কমিশনে নিবন্ধিত হয়েছিল।
এনএসএম-এর নেতৃত্বে ট্রেড ইউনিয়ন আন্দোলনের কর্মীদের অন্তর্ভুক্ত যারা ১৯৮০ এর দশকে গবেষণা, উন্নয়ন, প্রশিক্ষণ এবং শিক্ষা প্রতিষ্ঠানের কর্মচারীদের সংগঠিত করেছিল। ২০১১ সালে দলের চেয়ারম্যান ছিলেন মুকুল সিনহা (মৃত্যু ২০১৪), ১৯৭৯ সালে গঠিত পিআরএল এমপ্লয়িজ ইউনিয়নের প্রতিষ্ঠাতা। সাধারণ সম্পাদক অমরীশ প্যাটেল গুজরাট মজদুর সভার সম্পাদক।
দলের চেয়ারম্যান মুকুল সিনহা ২০০৭ সালে গুজরাত বিধানসভা নির্বাচনে আহমেদাবাদের একটি মুসলিম অধ্যুষিত আসন শাহপুর থেকে প্রতিদ্বন্দ্বিতা করেছিলেন, কিন্তু ২৫৫ (০.৪৪%) ভোট পেয়ে তার জামানত হারান। ২০১২ সালে সিনহা আহমেদাবাদের সবরমতি থেকে স্বতন্ত্র প্রার্থী হিসেবে প্রতিদ্বন্দ্বিতা করেন এবং ১৮৬০ (১.২৩%) ভোট পেয়ে আবার হেরে যান।
চন্দ্র অবতরণ যান

চন্দ্র অবতরণ যান বলতে চাঁদের পৃষ্ঠে অবতরণের জন্য নকশাকৃত ও প্রেরিত মহাকাশযানকে বোঝায়। একে ইংরেজিতে "লুনার ল্যান্ডার" বা "মুন ল্যান্ডার" বলা হয়। ২০২১ সাল পর্যন্ত মার্কিন যুক্তরাষ্ট্রের মহাকাশ সংস্থা নাসার নির্মিত অ্যাপোলো লুনার মডিউলটি হল একমাত্র চন্দ্র অবতরণ যান যা মনুষ্যবাহী মহাকাশ যাত্রায় ব্যবহৃত হয়েছে। মার্কিন যুক্তরাষ্ট্রের অ্যাপোলো কর্মসূচি চলাকালীন ১৯৬৯ খ্রিস্টাব্দ থেকে ১৯৭২ খ্রিস্টাব্দ পর্যন্ত এটি চাঁদের বুকে ছয়বার অবতরণ সম্পন্ন করেছিল। 
এছাড়া বেশ কিছু স্বয়ংক্রিয় বা রোবোটিক চন্দ্র অবতরণ যান চাঁদের পৃষ্ঠে পৌঁছেছে এবং কিছু নমুনা পৃথিবীতে ফিরিয়ে নিয়ে এসেছে।
এই চন্দ্র অবতরণ যানের নকশার শর্তগুলি কী মূল্যবান বোঝা বহন করা হবে, কী হারে উড্ডয়ন করা হবে, প্রবর্তক প্রয়োজনীয়তা ও কনফিগারেশন সীমাবদ্ধতার উপর নির্ভর করে। নকশার অন্যান্য গুরুত্বপূর্ণ কারণগুলির মধ্যে সামগ্রিক শক্তির প্রয়োজনীয়তা, অভিযানের সময়কাল, চন্দ্র পৃষ্ঠে অভিযান পরিচালনার ধরন এবং যদি যানচালক কর্মীদল থাকে তবে জীবনধারণ ব্যবস্থা অন্তর্ভুক্ত থাকে। চাঁদের মাধ্যাকর্ষণ বল তুলনামূলকভাবে উচ্চ বলে (সমস্ত পরিচিত গ্রহাণুর চেয়ে বেশি, কিন্তু সৌরজগতের সব গ্রহের চেয়ে কম) ও সেটিতে বায়ুমণ্ডলের অভাবের কারণে মহাকাশযানের উপরে বায়ুজনিত বাধা (অ্যারোব্রেকিংয়ের) অনুপস্থিত থাকে, তাই একটি অবতরণ যানের গতি কমাতে ও একটি সুরক্ষিত অবতরণ অর্জন করতে সম্মুখ-পশ্চাৎ প্রচালন (প্রোপালশন) ব্যবহার করতে হয়।
হিমাচল লোকহিত পার্টি

হিমাচল লোকহিত পার্টি ছিল ভারতের হিমাচল প্রদেশ রাজ্যের একটি রাজনৈতিক দল। দলটি ২০১২ সালের হিমাচল প্রদেশ বিধানসভা নির্বাচনের আগে কয়েকজন বিদ্রোহী ভারতীয় জনতা পার্টির নেতা দ্বারা প্রতিষ্ঠিত হয়েছিল। মহেশ্বর সিংকে দলের সভাপতি হিসাবে নামকরণ করা হয়েছিল এবং বিজেপির কিছু সিনিয়র নেতা যেমন মহেন্দ্র নাথ সোফাত, শ্যামা শর্মাও দলে যোগ দিয়েছিলেন।
দলটি ২০১২ হিমাচল প্রদেশ বিধানসভা নির্বাচনে অংশ নিয়েছিল এবং ৩৩ জন প্রার্থীকে প্রার্থী করেছিল যাদের বেশিরভাগই ভারতীয় জনতা পার্টি এবং ভারতীয় জাতীয় কংগ্রেসের বিদ্রোহী। শুধুমাত্র মহেশ্বর সিং নির্বাচিত হয়েছিলেন, একসঙ্গে তারা ৬৫,১৬৫ ভোট (রাজ্যের ভোটের ১.৯%) পেতে একত্রিত হয়েছিল।
আগস্ট ২০১৬-এ দলের অর্ধেক ভারতীয় জনতা পার্টিতে একীভূত হয় এবং অক্টোবর ২০১৬-এ এর বাকি সদস্য আম আদমি পার্টিতে যোগ দেয়।
হিমাচল ক্রান্তি পার্টি

হিমাচল ক্রান্তি পার্টি (হিমালয়ান রেভোলিউশন পার্টি), ভারতের হিমাচল প্রদেশ রাজ্যের একটি রাজনৈতিক দল। ১৯৯৮ সালের রাজ্য বিধানসভা নির্বাচনের পরে এইচকেপি গঠিত হয়েছিল, যখন বিধানসভার দুই হিমাচল বিকাশ কংগ্রেস সদস্য, মনসা রাম এবং প্রকাশ চৌধুরী, এইচকেপি গঠনের জন্য বিভক্ত হয়েছিলেন। ১৯৯৯ সালে এইচকেপি ভারতীয় জনতা পার্টির সাথে একীভূত হয়।
একই নামের একটি দল ১৯৯৩ সালের রাজ্য বিধানসভা নির্বাচনে প্রতিদ্বন্দ্বিতা করেছিল।
পিলিন

পিলিন() বলতে আঁশযুক্ত প্রোটিনগুলির একটি শ্রেণিকে বোঝায় যা ব্যাকটেরিয়া-এর পিলাস কাঠামোতে পাওয়া যায়। এই কাঠামোগুলি জেনেটিক উপাদানের আদান-প্রদানের জন্য বা কোষ আনুগত্য প্রক্রিয়া হিসাবে ব্যবহার করা যেতে পারে। যদিও সমস্ত ব্যাকটেরিয়ায় পিলি বা ফিম্ব্রিয়া থাকে না, ব্যাকটেরিয়া প্যাথোজেন প্রায়ই তাদের ফিম্ব্রিয়া ব্যবহার করে হোস্ট কোষের সাথে সংযুক্ত থাকে। গ্রাম-নেতিবাচক ব্যাকটেরিয়ায়, যেখানে পিলি বেশি দেখা যায়, পৃথক পিলিন অণুগুলি ননকোভ্যালেন্ট প্রোটিন-প্রোটিন মিথস্ক্রিয়া দ্বারা সংযুক্ত থাকে, যেখানে গ্রাম-পজিটিভ ব্যাকটেরিয়া প্রায়শই থাকে পলিমারাইজড LPXTG পিলিন৷পিলিনের রাসায়নিক সংকেত হল (C₅H₅N)।
টাইপ IV পাইলিন প্রোটিন হল α+β প্রোটিন যা একটি খুব দীর্ঘ এন-টার্মিনাল আলফা হেলিক্স দ্বারা চিহ্নিত। এই পিলির সমাবেশ পৃথক মনোমারের এন-টার্মিনাল হেলিসের মধ্যে মিথস্ক্রিয়ার উপর নির্ভর করে। পাইলাস গঠনটি ফাইবারের কেন্দ্রে হেলিসগুলিকে আলাদা করে একটি কেন্দ্রীয় ছিদ্রকে আস্তরণ করে, যখন বিরোধী সমান্তরাল বিটা শীটগুলি ফাইবারের বাইরের অংশ দখল করে।
জেনেটিক ট্রান্সফরমেশন হল এমন একটি প্রক্রিয়া যার মাধ্যমে একটি প্রাপক ব্যাকটেরিয়া কোষ একটি প্রতিবেশী কোষ থেকে ডিএনএ গ্রহণ করে এবং এই ডিএনএকে প্রাপকের জিনোমে সংহত করে হোমোলোগাস রিকম্বিনেশন। "নেইসেরিয়া মেনিনজিটিডিস"'তে, ডিএনএ রূপান্তরের জন্য সংক্ষিপ্ত ডিএনএ আপটেক সিকোয়েন্স (ডিইউএস) এর উপস্থিতি প্রয়োজন যা দাতা ডিএনএর কোডিং অঞ্চল s-এ 9-10mers অবস্থান করে। DUS-এর নির্দিষ্ট স্বীকৃতি একটি টাইপ IV পিলিন, CompP দ্বারা মধ্যস্থতা করা হয়। মেনিনোকোকাল টাইপ IV পিলি ডিএনএকে মাইনর পিলিন কমপির মাধ্যমে একটি ইলেক্ট্রোপজিটিভ স্ট্রাইপের মাধ্যমে আবদ্ধ করে যা ফিলামেন্টের পৃষ্ঠে উন্মুক্ত হওয়ার পূর্বাভাস দেওয়া হয়। CompP নির্বাচনী DUS-এর জন্য একটি সূক্ষ্ম বাঁধাই পছন্দ প্রদর্শন করে। 'N'-এর মধ্যে DUS-এর বিতরণ। মেনিনজিটিডিস' জিনোম কিছু জিনকে সমর্থন করে, পরামর্শ দেয় যে জিনোমিক রক্ষণাবেক্ষণ এবং মেরামতের সাথে জড়িত জিনের জন্য একটি পক্ষপাত রয়েছে।
কাপ পরিবার একটি চ্যাপেরোন এবং অন্তত একটি উশার ব্যবহারের জন্য পরিচিত। তারা একটি Ig ভাঁজ প্রদর্শন করে৷
LPXTG পিলিন গ্রাম-পজিটিভ কোকিতে সাধারণ। sortase দ্বারা ব্যবহৃত একটি সি-টার্মিনাল মোটিফের জন্য তাদের নামকরণ করা হয়েছে। এছাড়াও একটি এলপিএক্সটিজিসেজ আছে।
LPXTG পিলিতে গ্রাম-পজিটিভ ব্যাকটেরিয়া স্বতঃস্ফূর্তভাবে গঠিত আইসোপেপটাইড বন্ড থাকে। এই বন্ডগুলি উন্নত যান্ত্রিক বন্ড। সংক্ষিপ্ত পেপটাইড যা আগ্রহের প্রোটিনের সাথে সংযুক্ত হতে পারে এবং একটি স্বতঃস্ফূর্তভাবে গঠিত আইসোপেপ্টাইড বন্ড এর মাধ্যমে তার বাঁধন অংশীদারকে আবদ্ধ করতে পারে। এই নতুন পেপটাইড ট্যাগটি বিজ্ঞানীদের একটি স্থায়ী সমযোজী বন্ধন এর মাধ্যমে তাদের আগ্রহের প্রোটিনগুলিকে লক্ষ্য এবং বিচ্ছিন্ন করার অনুমতি দিতে পারে।
হিমাচল বিকাশ কংগ্রেস

হিমাচল বিকাশ কংগ্রেস ("হিমালয়ান ডেভেলপমেন্ট কংগ্রেস"), ভারতের হিমাচল প্রদেশের একটি আঞ্চলিক রাজনৈতিক দল ছিল।
টেলিকম কেলেঙ্কারির পরে কংগ্রেস দল থেকে বহিষ্কৃত হওয়ার পর ভারতীয় জাতীয় কংগ্রেস থেকে সুখ রাম এবং অনিল শর্মা বিভক্ত হয়ে হিমাচল বিকাশ কংগ্রেস গঠিত হয়েছিল। অনিল শর্মা ১৯৯৮ সালে হিমাচল বিকাশ কংগ্রেসের সদস্য হিসাবে রাজ্যসভায় নির্বাচিত হন। হিমাচল বিকাশ কংগ্রেস ভারতীয় জনতা পার্টির সাথে নির্বাচন-পরবর্তী জোটে প্রবেশ করে এবং সরকারে যোগ দেয়।
১৯৯৮ সালের হিমাচল প্রদেশ বিধানসভা নির্বাচনে তারা পাঁচটি আসন জিতেছিল এবং ২০০৩ হিমাচল প্রদেশ বিধানসভা নির্বাচনে সুখ রামের আসন জিতেছিল। লে. কর্নেল ২০০৪ সালের ভারতীয় সাধারণ নির্বাচনে শিমলা থেকে ধনি রাম শান্ডিল জয়ী হন।
হিমাচল বিকাশ কংগ্রেস ২০০৪ সালে কংগ্রেস দলের সাথে একীভূত হয়।